User talk:Tsenorbu1992

འཆར་ཡན།

གངས་ཕྲུག་ཚེ་རིང་ནས།

ཞོགས་པའི་ཉི་གཞོན་འགྲོགས་ཚེ།། ས་ལ་འོད་སྣང་འཕྲོས་འདུག ། ཁེར་མོར་ཡུད་ཙམ་ཉུལ་བས།། སེམས་པ་སྣང་བ་ཁྲ་ཁྲ།།

བསིལ་རླུང་ལྷོ་ནས་ལྡང་བྱུང་།། སེམས་པ་ནུབ་ལ་བཞུད་ཐལ།། མིག་ཆུས་བརླན་པའི་དབང་གིས།། མཐའ་མེད་རྒྱ་མཚོ་འཁྱིལ་སོང་།།

སྟོན་ཀའི་ཚ་གདུག་ཅན་པོ།། ལྗོན་ཤིང་ལོ་མ་ཟགས་རན།། བསིལ་བའི་རང་བཞིན་ལྡན་པའི།། ཟླ་བ་འཆར་བར་སྒུག་ཡོད།།

བརྩེ་བ་ཁྱེད་ལ་བཅངས་ཡོད།། དུངས་བ་ལ་ཁྱེད་ལ་འབུལ་ཡོད།། ཡིད་ཆེས་ཁྱེད་ལ་བཅོལ་ཡོད།། ཁྱོད་ཀྱིས་འདི་དག་ཤེས་སྙམ།།

བེད་མེད་གད་སྙིགས་ནང་ན།། མཚམས་རེ་གསེར་རྡོག་རྙེད་སྲིད།། མུན་པའི་ཟླ་འོད་འོག་ནས།། ཞལ་རས་རིག་རྒྱུ་ཡོད་སྙམ།།

ཁྱོད་རང་རྒྱབ་ཏུ་བཅར་ནས།། སྙིང་གི་དབུས་ན་བཏབས་པའི།། གསང་མེད་སྙིང་གཏམ་ལྷུག་པོ།། ཐེངས་རེ་བརྗོད་ན་ཆོག་སྙམ།།

དགུང་གི་ཟླ་བ་ལྷ་མོ།། སེམས་ཀྱི་ཡལ་མེད་གཏན་གྲོགས།། དུངས་བ་རྡོ་རུ་བཀོད་པས།། ཁྱོད་དང་འགྲོགས་ན་འགྲིག་སྙམ།།

ས་ཡི་བདག་འཛིན་ལྷ་མོ།། པདྨའི་ནང་ནས་འཁྲུངས་བྱུང་།། རྐང་གཉིས་ཡོད་དོ་ཅོག་གིས།། ཚེ་གཅིག་སྐྱེ་ན་ཆོག་སྙམ།།

ཁང་ཆུང་གྲུ་བཞིའི་ནང་དུ།། གློག་གི་གར་དང་བསྡོངས་ནས།། ཅོག་རྩེ་སྟེང་གི་ཤོག་བུ།། ཁྱོད་ཉིད་བཞེངས་ན་ཆོག་སྙམ།།

༢༠༡༤/༠༩/༡༣ཉིན་མལ་ཁྲིའི་སྟེང་ནས་བྲིས།།